
 ΘΕΣΣΑΛΟΝΙΚΗ                                                   ΘΕΣΣΑΛΟΝΙΚΗ 14/06/2006
Η   Εταιρεία  ΕΛΛΗΝΙΚΗ ΒΙΟΜΗΧΑΝΙΑ ΖΑΧΑΡΗΣ ΑΕ   γνωστοποιεί τα ακόλουθα :

Την  Τετάρτη    14/06/2006  η ΕΛΛΗΝΙΚΗ ΒΙΟΜΗΧΑΝΙΑ ΖΑΧΑΡΗΣ ΑΕ πραγματοποίησε την Έκτακτη    Γενική Συνέλευση των Μετόχων της ,με μόνο θέμα :

 « ΕΓΚΡΙΣΗ ΟΛΟΚΛΗΡΩΜΕΝΟΥ ΕΠΙΧΕΙΡΗΜΑΤΙΚΟΥ ΣΧΕΔΙΟΥ ΛΕΙΤΟΥΡΓΙΑΣ ΤΗΣ ΕΤΑΙΡΙΑΣ ΜΕΤΆ ΤΗΝ ΟΛΟΚΛΗΡΩΣΗ ΤΗΣ ΤΕΥΤΛΟΣΠΟΡΑΣ ΚΑΙ ΤΙΣ ΕΞΕΛΙΞΕΙΣ ΤΗΣ ΚΟΑ ΖΑΧΑΡΗΣ».Τόπος διεξαγωγής  το  Ξενοδοχείο ΗΛΕΚΤΡΑ ΠΑΛΑΣ , Πλατεία Αριστοτέλους  στην Θεσσαλονίκη .  Συμμετείχαν  σαράντα οκτώ 

(48) μέτοχοι  που εκπροσωπούσαν 25.225.165 μετοχές επί συνόλου 30.624.091 μετοχών εχόντων δικαίωμα ψήφου ( ποσοστό 82,37%).

 Μετά την έναρξη της συνεδρίασης , υπεβλήθη  από τον εκπρόσωπο της ΑΤΕ , η οποία στην Γενική Συνέλευση εκπροσωπήθηκε από 25.213.908 μετοχές που αποτελούν το 82,33% των εχόντων δικαίωμα ψήφου μετοχών , αίτημα αναβολής της Έκτακτης Γενικής Συνέλευσης των Μετόχων και συνέχισής της στις 28 Ιουνίου 2006 στον ίδιο χώρο και 

 ώρα  11 π.μ., σύμφωνα με το άρθρο 23 παραγρ. 3 του Καταστατικού της εταιρίας .

Κατόπιν αυτού , ο Πρόεδρος της Συνέλευσης κος ΧΡΗΣΤΟΣ ΚΟΣΚΙΝΑΣ , ανέβαλλε την συνέχιση της συνεδρίασης για την παραπάνω οριζόμενη στην αίτηση του μεγαλομετόχου ημερομηνία , ώρα και τόπο.

Όλοι οι μέτοχοι της Εταιρίας έχουν δικαίωμα να λάβουν μέρος στη Συνέλευση και να ψηφίσουν, είτε αυτοπροσώπως είτε με αντιπρόσωπο.
Οι κ.κ. Μέτοχοι που επιθυμούν να συμμετάσχουν , σύμφωνα με τις διατάξεις του Κ.Ν. 2190/20 ''περί Ανωνύμων Εταιρειών'' και το Καταστατικό της Εταιρείας, πρέπει μέσω του Χειριστή τους στο Σύστημα Άϋλων Τίτλων (ΣΑΤ) να δεσμεύσουν το σύνολο ή μέρος των μετοχών που κατέχουν και να παραλάβουν από αυτόν τη Βεβαίωση Δέσμευσης των Μετοχών, την οποία πρέπει να καταθέσουν στα Κεντρικά Γραφεία της Εταιρείας, Μητροπόλεως 34, T.K. 54110 Θεσσαλονίκη, 7ος όροφος, Διεύθυνση Οικονομικών Υπηρεσιών - κ. ΣΟΦΙΑ ΣΤΑΥΡΙΔΟΥ, Τμήμα Εξυπηρέτησης Μετόχων - πέντε (5) τουλάχιστον εργάσιμες ημέρες πριν από την ημερομηνία σύγκλησης της εν λόγω Συνέλευσης, δηλαδή μέχρι και την 20/06/2006.
Οι κ.κ. Μέτοχοι των οποίων οι μετοχές βρίσκονται στον Ειδικό Λογαριασμό του ΣΑΤ πρέπει να δεσμεύσουν με δήλωσή τους στο Κεντρικό Αποθετήριο Αξιών Αθηνών το σύνολο ή μέρος των μετοχών τους και να καταθέσουν επίσης στην παραπάνω διεύθυνση της εταιρείας τη σχετική Βεβαίωση Δέσμευσης των Μετοχών πέντε (5) τουλάχιστον εργάσιμες ημέρες πριν από την ημερομηνία σύγκλησης της Συνέλευσης. Μέχρι την ίδια ημερομηνία 20.06.2006 πρέπει να κατατεθούν στην εταιρεία και τα τυχόν πληρεξούσια έγγραφα αντιπροσώπευσης. 

                                                   ΕΛΛΗΝΙΚΗ ΒΙΟΜΗΧΑΝΙΑ ΖΑΧΑΡΗΣ ΑΕ
